Položaj na Ogrskem je bil težak. Turki so se opomogli po porazu proti Timur Lenku pri Ankari in leta 1415 ponovno pridrli vse do Štajerske in Ogleja. Istega leta je Hrvoje Vukčić ob pomoči Turkov močno premagal ogrsko vojsko pod vodstvom treh banov (slavonskega, mačvanskega, osorskega). Leta 1420 so po izteku petletnega premirja ponovno napadli Benečani in v kratkem usvojili dalmatinsko obalo z izjemo hrvaškega Primorja okrog Senja in Dubrovniške republike. Zavzeli so tudi utrjeno pristanišče Kotor.